Държавен вестник, бр. 26, 2015 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  26
14. използваните оптични носители се 
унищожават в специализирани машини за 
унищожаване на документи;
15. работните компютърни конфигурации, 
както и цялата инфраструктура, включително 
и достъпът до интернет, се използват един-
ствено за служебни цели;
16. достъпът до интернет на ТЗ ГРАО се 
осъществява при следните ограничения: раз-
решени протоколи навън (от ТЗ ГРАО) – ping, 
ftp, http (80), https (443), DNS (udp, tcp 53) pop3 
(110), smtp (25), pops (995), imap (143), imaps 
(993), smtps (465), icq (5190);
17. в ГД ГРАО и ТЗ ГРАО се провежда 
редовна профилактика на компютърните и 
комуникационните устройства;
18. пренасянето на лични данни през 
незащитени мрежи (например интернет) се 
извършва в криптирано състояние;
19. пренасянето на лични данни чрез елек-
тронна поща се извършва при спазване на пра-
вилата за защитено предаване на лични данни 
по електронен път съгласно приложение № 1;
20. използването на работните компютърни 
конфигурации се извършва след идентифика-
ция с потребителско име и парола, изисквани 
от съответната операционна система;
21. паролите за идентификация и достъп 
до регистрите по чл. 3 се създават, променят 
и предоставят съгласно утвърдени вътрешни 
правила на ГД ГРАО;
22. паролата за достъп е персонална; в 
случай на компрометиране на парола тя се 
подменя с нова; забранява се друго предос-
тавяне и записване на парола;
23. поддържането в актуално състояние на 
личните данни се осъществява чрез пакетна 
и директна актуализация;
24. пакетната актуализация на регистри-
те по чл. 3 се извършва съгласно утвърдени 
вътрешни правила на ГД ГРАО;
25. директната актуализация на РН – НБД 
„Население“ се извършва от служителите в 
ТЗ ГРАО и/или оторизираните длъжностни 
лица от общинските администрации;
26. достъпът и директната актуализация 
на РН – НБД „Население“ се извършва чрез 
уеббазиран приложен софтуер през интер-
нет, като достъпът се автентифицира с КЕП  
и/или потребителско име и парола;
27. достъпът и актуализацията на личните 
данни, поддържани от ТЗ ГРАО, се извършват 
чрез приложен софтуер (програмен продукт 
Регионална база данни „Население“) след ав-
тентификация с потребителско име и парола;
28. промените на личните данни в ре-
гистрите по чл. 3, извън актуализациите по 
т. 23, се записват в дневник на промените и 
се подписват от началника на сектор „Нацио­
нална база данни“;
29. за целите на оторизация на потреби-
телите от общинските администрации, ко-
ито въвеждат актуализационни документи,  
и/или за целите на предоставяне на достъп 
до регистрите по чл. 3 се поддържа като ми-
нимум информация относно идентичността 
на потребителя и дата на предоставяне и 
прекратяване на потребителските права в 
таблицата на потребителите;
30. всеки достъп до регистрите по чл. 3 се 
регистрира в журнал за съответния регистър; 
в журнала за всеки достъп като минимум се 
регистрира информация относно: потребителя, 
време (дата и час) на достъпа и информация, 
която позволява да се идентифицират данните, 
до които е осъществен достъп;
31. информацията по т. 30 се съхранява 
най-малко две години;
32. правата и ролите на потребителите се 
определят съобразно преките им задължения 
и/или съобразно условията на достъпа, ре-
гламентирани със споразумение или по ред 
в друг нормативен акт;
33. предоставянето на данни във вид на спи-
съци във връзка с изпълнението на служебни 
задължения на служителите на ГД ГРАО и ТЗ 
ГРАО се извършва след попълнена и одобрена 
писмена заявка съгласно приложение № 2;
34. непосредствен достъп до личните данни 
в регистрите по чл. 3 чрез системни програмни 
средства е разрешен за служителите на отдел 
„Електронна обработка на информацията“ и 
обработващия данни;
35. данните в регистрите по чл. 3 се архи-
вират съгласно утвърдени вътрешни правила 
на ГД ГРАО;
36. данните в регистъра на населението, 
поддържан от ТЗ ГРАО, се архивират всяка 
седмица от ръководителя на съответното ТЗ 
ГРАО;
37. всеки месец архивно копие на регистъра 
на населението, поддържан от ТЗ ГРАО, се 
записва на оптичен носител и се съхранява 
от ръководителя на ТЗ ГРАО за период от 
две години;
38. данните върху оптичните носители се 
записват в криптиран вид чрез специализиран 
софтуер;
39. при възникване на нарушения от ГД 
ГРАО и/или ТЗ ГРАО се сформира екип за 
действие според ситуацията.
Чл. 16. Мерките по криптографската за-
щита включват система за разпределение 
и управление на криптогрфски ключове в 
рамките на КЕП.
Чл. 17. (1) Резервни копия на регистрите по 
чл. 3 се съхраняват на минимум три различни 
физически места – в сградата на ГД ГРАО (в 
заключен метален шкаф), в банкова касета и 
в ТЗ ГРАО, отдалечено минимум на 100 км 
от ГД ГРАО (в заключен метален шкаф).
(2) Служител от ГД ГРАО и/или ТЗ ГРАО 
пренася резервните копия до определеното 
по ал. 1 ТЗ ГРАО. Когато резервните копия 
се предават по електронен път, същите се 
криптират.